
Бүген Татарстан Республикасы Президенты Рөстәм Миңнеханов "ШЕРП" компаниясе җитәкчелеге белән очрашты. Очрашу ТР Хөкүмәте Йортында узды. Компания вездеходлар (һәркайда йөрүче машиналар) җитештерә.

Әңгәмә барышында хезмәттәшлек мөмкинлекләре турында сүз барды.

Очрашуда шулай ук ТР Премьер-министры урынбасары - сәнәгать һәм сәүдә министры Альберт Кәримов, ТР Президенты ярдәмчесе Альберт Нәфигыйн, ТР икътисад министры Артем Здунов, "Алабуга" МИЗ генераль директоры Тимур Шаһивәлиев, «КИП «Мастер» АҖ генераль директоры Максим Стеблов катнаштылар.
Татарстан Президенты "ШЕРП" компаниясе җитәкчелеге белән очрашты